1. Energibank - Nye retningslinjer (Åben)
Tidl. politisk behandling BY, 03.05.11, pkt. 50.
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til nye retningslinjer for Energibanken. Der har 
vist sig at være et behov for at opdatere de nuværende retningslinjer fra 2011, så retningslinjerne tager 
højde for dannelsen af [adresse] og samtidigt giver mulighed for investeringer, hvor der i højere 
grad er fokus på CO2 besparende projekter og i mindre grad på økonomi. 
Energibankens formål er at understøtte investeringer i energibesparende tiltag i kommunale bygninger. 
Favrskov Kommune arbejder efter Paris-aftalens mål om at være CO2 neutrale inden år 2050, som det 
fremgår af DK-2020 planen. Teknik og Miljø foreslår derfor, at retningslinjerne for Energibanken ændres, 
så der gives mulighed for investeringer i energiprojekter, som ikke kun er har en kort tilbagebetalingstid og 
derfor også er meget rentable. Der skal også være fokus på projekter med lang tilbagebetalingstid, der kan 
bidrage til, at Favrskov Kommune udleder mindre CO2. 
Alle energibesparende investeringer vil også resultere i mindre udledning af CO2. En beregning af CO2 
besparelsen ved et projekt vil dog ikke altid vise, at projektet også er økonomisk rentabelt. Et eksempel 
kan være udskiftning af et CTS-anlæg ([adresse] og Styring), som kan styre og regulere 
installationer til ventilation, varme eller lys og som er drivkraften i at nedsætte energiforbruget i en bygning. 
En udskiftning af et CTS-anlæg er generelt omkostningstungt og vil have en betydelig økonomisk tilbage-
betalingstid. Til gengæld er det et værktøj, der kan bidrage til at reducere CO2 aftrykket. 
De nuværende retningslinjer tager ikke højde for dannelsen af [adresse]. Derfor foreslås det, at 
Ejendomscentret er ansvarlig for alle projekter i [adresse] og at institutionerne ikke længere selv kan 
ansøge om støtte til energibesparende projekter.
VURDERING
Energimarkedet er på nuværende tidspunkt præget af store prisstigninger. Anvendes de nuværende priser 
som grundlag for beregning af energibesparelser i Energibank projekter, vil der være relativt mange pro-
jekter, som er økonomisk rentable. Det gælder også mange CO2 besparende projekter. Det er dog usikkert 
om markedspriserne forbliver høje. 
Ønsker man på længere sigt at mindske kommunens CO2 udledning, er det derfor nødvendigt også at se 
på projekter med længere tilbagebetalingstider. De nye retningslinjer åbner op for også at kunne udføre 
projekter, som i mindre grad er rentable, men som mindsker kommunens CO2 udledning betydeligt.
Midlerne i [adresse] lånefinansieres via KommuneKredit, og mulighederne er beskrevet i lånebekendt-
gørelsen, som giver automatisk låneadgang for energibesparende projekter. Heri er det angivet, at tilbage-
betalingstiden på lån ikke må være over 25 år. 
Sagsnr. EMN-2021-03314
DokID: 2599611
Lotte Simonsen
Teknik- og Miljøudvalget
04-05-2022 16:00
Teknik og Miljø vurderer, at en tilbagebetalingstid på 25 år vil give mulighed for også fremover at finde 
egnede projekter til [adresse], som ikke alene resulterer i energibesparelser, men også i CO2 bespa-
relser. Dette betyder, at den hidtidige praksis med en tilbagebetalingstid på maksimalt 10 år ændres. Der 
vil forsat være krav om, at der skal være balance mellem tilbagebetalingstid og levetid på anlægsinveste-
ringen. Dette gælder også projekter, som omhandler CO2 besparelser. Det betyder, at er levetiden på en 
anlægsinvestering f.eks. 16 år, så skal besparelsen kunne tilbagebetale denne investering på 16 år eller 
derunder. Tilbagebetalingsprofilerne er afhængige af besparelsespotentialet på det enkelte anlæg og på 
energipriserne.
I de nuværende retningslinjer er der mulighed for, at de enkelte institutioner søger Energibanken om støtte 
til energibesparende foranstaltninger. Ejendomscentret er bl.a. dannet for med større faglighed og bygning-
skendskab at kunne prioritere projekter på tværs af forvaltningerne. Derfor foreslås det, at alle forslag fra 
forvaltningerne koordineres af [adresse], som dermed er ansvarlig for alle projekter i [adresse].
ØKONOMI
Energibanken har eksisteret siden 2011, og samlet er der lavet investeringer for over 40 mio. kr. Der er 
udført 239 forskellige projekter, hvor energibankinvesteringerne har været i størrelsesordenen op til 2,2 
mio. kr., heraf ligger 70 % af investeringerne fra 20.000 kr. til 200.000 kr. Investeringerne har resulteret i 
akkumulerede årlige besparelser af energiforbruget på 5,5 mio. kr. 
Ændringerne af retningslinjer for Energibanken har ikke direkte økonomiske konsekvenser. Midlerne som 
indgår i [adresse] lånes ved KommuneKredit og afsættes i kommunens anlægsbudget. Anvendelsen 
af disse midler godkendes i forbindelse med ansøgningerne til de enkelte energibankprojekter. Investerin-
gerne tilbagebetales via energibesparelserne, og driftsbudgettet reduceres svarende til afbetalingen på 
lånet.
Der vil ved de årlige budgetforhandlinger blive fremsat et anlægsforslag af Teknik og Miljø, hvor der søges 
midler til [adresse].
INDDRAGELSE
Ejendomscentret vil i forbindelse med de enkelte energibankprojekter inddrage de relevante institutioner.
INDSTILLING
Direktøren for Teknik og Miljø indstiller til Byrådet:
1.
At de nye retningslinjer for Energibanken godkendes.
BESLUTNING
Teknik- og Miljøudvalget, 4. maj 2022
Fraværende: Ingen
Indstilles godkendt.
Bilag
1.
Retningslinjer for Energibank - 2022 (2598906)
